b"\n_START_ARTICLE_\nMichael Goodliffe\n_START_SECTION_\nBiografi\n_START_PARAGRAPH_\nGoodliffe ble f\xc3\xb8dt i Bebington, Cheshire, s\xc3\xb8nn av en prest, og utdannet ved St. Edmund ' s School, Canterbury, og Keble College, Oxford. Han startet sin karriere i Rpertory Theatre i Liverpool f\xc3\xb8r fortsatte ved\xc2\xa0Royal Shakespeare Company i Stratford upon Avon. Han sluttet seg til den britiske h\xc3\xa6ren i begynnelsen av den Andre verdenskrig\xc2\xa0som sekondl\xc3\xb8ytnant i det\xc2\xa0Kongelige Warwickshire Regiment i februar 1940. Han ble s\xc3\xa5ret i beinet og tatt til fange under\xc2\xa0slaget om Dunkerque. Goodliffe var feilaktig blitt oppf\xc3\xb8rt som drept i aksjon, og endatil hans nekrolog publisert i en avis. Han tilbragte \xc2\xa0resten av krigen som fange i Tyskland._NEWLINE_Mens han var i fangenskap produserte \xc2\xa0og spilte han (og i noen tilfeller skrev han skuespill og sketsjer for \xc3\xa5 underholde sine medfanger. Disse omfattet to produksjoner av William Shakespeare's Hamlet, en i Tittmoning , og den andre i Eichst\xc3\xa4tt\xc2\xa0der han spilte tittelrollen. Han produserte den f\xc3\xb8rste iscenesettelsen av No\xc3\xabl Coward's Post Mortem i Eichst\xc3\xa4tt.\xc2\xa0_NEWLINE_Etter krigen gjenopptok han \xc2\xa0sin profesjonelle karriere. S\xc3\xa5 vel som i teater, arbeidet han b\xc3\xa5de i film og TV.\xc2\xa0Han dukket opp i The Wooden Horse i\xc2\xa01950 og i andre filmer om krigsfanger. Hans mest kjente film ble A Night to Remember\xc2\xa0\xc2\xa0(1958), hvor han spilte Thomas Andrews, RMS \xc2\xabTitanic\xc2\xbbs konstrukt\xc3\xb8r. Hans mest kjente TV-serien var Sam (1973-75) hvor han spilte en arbeidsledig kullgraver fra Yorkshire.\xc2\xa0Han opptr\xc3\xa5dte ogs\xc3\xa5 sammen med John Thaw og James Bolam i 1967 i TV-serien Inheritance_NEWLINE_Goodliffe led av depresjon og fikk et sammenbrudd i 1976 da han var \xc3\xb8vde for en gjenopptagelse av Equus. Han begikk selvmord et par dager senere ved \xc3\xa5 hoppe fra sykehusets branntrapp, mens han var pasient ved\xc2\xa0Atkinson Morley\xc2\xa0Hospital\xc2\xa0i Wimbledon i London."